Андрей Германов
Какъв ще стана ли?

chitanka.info

Тези хора големи!

Те са толкова странни —

кой където ме види,

кой където ме хване,

тъй се радва, че сякаш

пръв път вижда дете.

И едно, и едничко

все разпитват ме те:

Щял съм бил да порасна

и да стигна тавана —

какъв щял съм да бъда,

какъв щял съм да стана?

А пък туй тъй е ясно —

аз отдавна го знам:

щом порасна, ще стана…

много просто — голям!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.